CELEX: 31997F0719(02)
Language: da
Date: 1997-06-19 00:00:00
Title: Rådets Retsakt af 19. juni 1997 om udarbejdelse af anden protokol til konventionen om beskyttelse af De Europæiske Fællesskabers finansielle interesser

Avis juridique important

|

31997F0719(02)

Rådets Retsakt af 19. juni 1997 om udarbejdelse af anden protokol til konventionen om beskyttelse af De Europæiske Fællesskabers finansielle interesser  

EF-Tidende nr. C 221 af 19/07/1997 s. 0011 - 0011

RÅDETS RETSAKT af 19. juni 1997 om udarbejdelse af anden protokol til konventionen om beskyttelse af De Europæiske Fællesskabers finansielle interesser (97/C 221/02) RÅDET FOR DEN EUROPÆISKE UNION -som henviser til traktaten om Den Europæiske Union, særlig artikel K.3, stk. 2, litra c),som tager i betragtning, at medlemsstaterne med henblik på virkeliggørelsen af Unionens målsætninger betragter bekæmpelse af kriminalitet, der skader de Europæiske Fællesskabers finansielle interesser, som et spørgsmål af fælles interesse, der falder ind under det samarbejde, som er indledt i henhold til traktatens afsnit VI;som tager i betragtning, at Rådet ved retsakt af 26. juli 1995 (1) udarbejdede konventionen om beskyttelse af De Europæiske Fællesskabers finansielle interesser som et foreløbigt instrument, der navnlig tager sigte på at bekæmpe svig, der skader disse interesser;som tager i betragtning, at Rådet ved retsakt af 27. september 1996 (2) som næste skridt udarbejdede en protokol til nævnte konvention, der navnlig tager sigte på at bekæmpe bestikkelse, der involverer såvel nationale tjenestemænd som EF-tjenestemænd, og som skader eller vil kunne skade De Europæiske Fællesskabers finansielle interesser;som tager i betragtning, at konventionen bør suppleres med endnu en protokol, der navnlig vedrører juridiske personers ansvar, konfiskation, hvidvaskning af penge og samarbejde mellem medlemsstaterne og Kommissionen med sigte på at beskytte De Europæiske Fællesskabers finansielle interesser og beskytte personoplysninger i forbindelse hermed -FASTSLÅR, at den hertil knyttede anden protokol, som repræsentanterne for unionsmedlemsstaternes regeringer har undertegnet dags dato, hermed er udarbejdet, ogANBEFALER medlemsstaterne at vedtage denne protokol i overensstemmelse med deres forfatningsmæssige bestemmelser.Udfærdiget i Luxembourg, den 19. juni 1997.På Rådets vegneM. DE BOERFormand(1) EFT nr. C 316 af 27. 11. 1995, s. 48.(2) EFT nr. C 313 af 23. 10. 1996, s. 1.